CELEX: 62018CB0131
Language: et
Date: 2019-04-11 00:00:00
Title: kohtuasi C-131/18: Euroopa Kohtu (kümnes koda) 11. aprilli 2019. aasta määrus (Bundesgerichtshofi eelotsusetaotlus — Saksamaa) — Vanessa Gambietz versus Erika Ziegler (Eelotsusetaotlus — Ettevõtjate õigus — Hilinenud maksmisega võitlemine äritehingute puhul — Direktiiv 2011/7/EL — Artikkel 6 — Võlgade sissenõudmiskulude hüvitamine — Kindla summa ja mõistliku hüvitise maksmine — Enne kohtusse hagi esitamist advokaadi poole pöördumisega seotud kulude vähendamine kindlasummalise hüvitise võrra)

19.8.2019   
            
            
               ET
            
            
               Euroopa Liidu Teataja
            
            
               C 280/10
            
         
      Euroopa Kohtu (kümnes koda) 11. aprilli 2019. aasta määrus (Bundesgerichtshofi eelotsusetaotlus — Saksamaa) — Vanessa Gambietz versus Erika Ziegler
      (kohtuasi C-131/18) (1)
      
      (Eelotsusetaotlus - Ettevõtjate õigus - Hilinenud maksmisega võitlemine äritehingute puhul - Direktiiv 2011/7/EL - Artikkel 6 - Võlgade sissenõudmiskulude hüvitamine - Kindla summa ja mõistliku hüvitise maksmine - Enne kohtusse hagi esitamist advokaadi poole pöördumisega seotud kulude vähendamine kindlasummalise hüvitise võrra)
      (2019/C 280/12)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja menetluse pooled
      
      
         Hageja ja kassatsioonkaebuse esitaja: Vanessa Gambietz
      
         Kostja ja vastustaja kassatsioonimenetluses: Erika Ziegler
      
         Resolutsioon
      
      Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega võitlemise kohta äritehingute puhul artikli 6 lõiget 3 tuleb tõlgendada nii, et selles sättes ette nähtud mõistlikku hüvitist tuleb vähendada 40 euro suuruse kindla summa võrra, millele võlausaldajal on õigus kõnealuse direktiivi artikli 6 lõike 1 alusel.
      
         (1)  ELT C 142, 23.4.2018.